BMT: Ukrainadagi urushda tinch aholi vakillaridan 350 dan ortiq kishi halok bo‘ldi

Ukrainadagi urush vaqtida tinch aholi vakillaridan kamida 351 nafar kishi halok bo‘lgan, 707 kishi yaralangan. Bu haqda BMT Inson huquqlari bo‘yicha Oliy komissari boshqarmasi 4 mart yakunlari bo‘yicha berilgan ma’lumotlarga tayanib xabar qilgan.
O‘limlarning katta qismi og‘ir artilleriya bergan zarbalar, baravar o‘t ochish reaktiv tizimlari, raketa va aviazarbalar oqibatida kuzatilgan. Ayirmachilar nazorati ostidagi hududning o‘zida 23 ta o‘lim holati qayd etilib, 93 kishi yaralangan.
Halok bo‘lganlarning 22 nafari voyaga yetmaganlar. Kamida 36 bola turli darajada tan jarohatlari olgan.